ଉମରକୋଟ (କାର୍ତ୍ତିକ ମଲ୍ଲିକ): ମହାତ୍ମା ଗାନ୍ଧିଙ୍କୁ ନେଇ ବିଜେଡିର ଦଳୀୟ ସଭାରେ ଆପତ୍ତିଜନକ ମନ୍ତବ୍ୟ ଦେଇ ବିବାଦ ଘେରକୁ ଆସିଛନ୍ତି ସାଂସଦ ପ୍ରତିନିଧି। ନବରଙ୍ଗପୁର ସାଂସଦ ରମେଶ ଚନ୍ଦ୍ର ମାଝୀଙ୍କ ଜିଲ୍ଲା ପ୍ରତିନିଧି ପ୍ରମୋଦ କୁମାର ପାଢୀ ମହାତ୍ମା ଗାନ୍ଧିଙ୍କ ନାଁରେ ଦେଇଛନ୍ତି ଆପତ୍ତିଜନକ ମନ୍ତବ୍ୟ। ଯେଉଁ କାରଣରୁ ତାଙ୍କ ନାଁରେ ଚନ୍ଦାହାଣ୍ଡି ଥାନାରେ ଏତଲା ଦେଇଛନ୍ତି ଆଇନଜିବୀ ଖେମରାଜ ବାଘ।
ସୂଚନା ଅନୁଯାୟୀ, ନବରଙ୍ଗପୁର ସାଂସଦ ରମେଶ ଚନ୍ଦ୍ର ମାଝୀଙ୍କ ଉମରକୋଟ ସ୍ଥିତ ବାସ ଭବନରେ ଆୟୋଜିତ ଏକ ଦଳୀୟ ବୈଠକରେ ସାଂସଦଙ୍କ ଉପସ୍ଥିତିରେ ତାଙ୍କ ଜିଲ୍ଲା ପ୍ରତିନିଧି ପ୍ରମୋଦ କୁମାର ପାଢୀ ଜାତିର ପିତା ମହାତ୍ମା ଗାନ୍ଧିଙ୍କୁ ନେଇ ଆପତ୍ତି ଜନକ ମନ୍ତବ୍ୟ ଦେଇଥିଲେ।
ସାଂସଦ ପ୍ରତିନିଧିଙ୍କ ଉକ୍ତ ଭିଡିଓ ଭାଇରାଲ ପରେ ସାଧାରଣରେ ତୀବ୍ର ପ୍ରତିକ୍ରିୟା ପ୍ରକାଶ ପାଇଛି। ପ୍ରମୋଦଙ୍କ ଏଭଳି ମନ୍ତବ୍ୟ ମହାତ୍ମା ଗାନ୍ଧିଙ୍କ ପ୍ରତି ଏହା ଘୋର ଅପମାନ ବୋଲି କହିବା ସହ ଆଇନଜୀବୀନ ଖେମରାଜ ବାଘ ଚନ୍ଦାହାଣ୍ଡି ଥାନାରେ ସାଂସଦ ପ୍ରତିନିଧି ପ୍ରୋମଦ ପାଢୀଙ୍କ ବିରୁଦ୍ଧରେ ଏତଲା ଦେଇଛନ୍ତି। ଉକ୍ତ ଘଟଣାର ତଦନ୍ତ କରି ସାଂସଦଙ୍କ ପ୍ରତିନିଧିଙ୍କୁ ଗିରଫ କରିବା ପାଇଁ ମୁଖ୍ୟମନ୍ତ୍ରୀଙ୍କୁ ନିବେଦନ କରିଛନ୍ତି ଆଇନଜିବୀ ଖେମରାଜ ବାଘ।
